# Escriptoris virtuals

El &kde; ofereix la possibilitat de tenir diversos escriptoris virtuals.

Podeu canviar el nom dels escriptoris fent clic al botó Reanomena (apareix quan es manté el cursor sobre l'element d'escriptori a la llista) i introduint el text a dins del camp de text.

Si voleu eliminar un escriptori, utilitzeu la icona superposada de paperera que hi ha a la dreta de l'element d'escriptori.

Premeu el botó Afegeix per a afegir un escriptori virtual (el nom predeterminat és Escriptori nou) a la llista.

Podeu configurar el nombre de files en l'element paginador del plafó. Senzillament, utilitzeu el quadre d'entrada de files que hi ha a sota de la llista per a ajustar el nombre d'escriptoris. Els escriptoris es reorganitzaran automàticament per files.

La navegació dona la volta

- Activeu aquesta opció si voleu que la navegació de teclat o les vores actives de l'escriptori us portin a la vora oposada de l'escriptori nou.

En canviar, mostra l'animació

- Seleccioneu Diapositives, Animació de cub per a l'escriptori o Esvaïment de l'escriptori des de la llista desplegable o desactiveu les animacions desmarcant l'element. Si l'animació seleccionada disposa d'opcions de configuració, feu clic sobre la icona d'eines a la dreta de la llista desplegable per a iniciar un diàleg de configuració.

En canviar, mostra a la pantalla

- Activeu aquesta opció si voleu tenir una vista prèvia en pantalla quan es canvia d'escriptori.

Mostra els indicadors de la disposició dels escriptoris

- Activant aquesta opció es mostrarà una petita vista prèvia de la disposició de l'escriptori, indicant l'escriptori seleccionat.

Desplaçant la roda del ratolí sobre un espai buit a l'escriptori o a la icona Paginador en el plafó canviareu al següent escriptori virtual numèric, en la direcció en què desplaceu (cap amunt o cap avall).

Podeu canviar el comportament predeterminat a la pàgina Accions del ratolí a la categoria Arranjament de l'escriptori (&Alt;D, &Alt;S).